Document ID: 31978D0685

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1978 περί καταρτίσεως πίνακος επιζωοτικών ασθενειών σύμφωνα με τις διατάξεις της οδηγίας 72/462/ΕΟΚ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή ζώων βοείου και χοιρείου είδους και νωπών κρεάτων προελεύσεως τρίτων χωρών(1), και ιδίως τα άρθρα 12 παράγραφος 3 υπό γ) και 29,
Εκτιμώντας:
ότι πρέπει να θανατώνονται και να καταστρέφονται όλα τα ζώα παρτίδος, τα οποία κατά την άφιξή τους στο έδαφος της Κοινότητος αποδεινκύεται ότι έχουν προσβληθεί ή είναι ύποπτα επιζωοτικής ασθενείας, ιδίως αυτών που είναι εξωτικές για την Κοινότητα, εν όψει της προφυλάξεως της υγείας των ανθρώπων και των ζώων και της προλήψεως από τις πολύ επιζήμιες συνέπειες που δύνανται να προκύψουν από την εμφάνιση ή την εξέλιξη παρομοίων ασθενειών στην Κοινότητα-
ότι το μέτρο που προβλέπεται στην παρούσα απόφαση είναι σύμφωνο με τη γνώμη της Μόνιμης Κτηνιατρικής Επιτροπής-
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Όλα τα ζώα τα οποία αποτελούν τμήμα παρτίδος, η οποία παρουσιάζεται προς εισαγωγή, δύνανται να θανατώνονται ή καταστρέφονται εφ' όσον ο υγειονομικός έλεγχος, ο οποίος διενεργείται κατά την άφιξη των ζώων στο έδαφος της Κοινότητος σύμφωνα με τις διατάξεις του άρθρου 12 παράγραφος 1 της οδηγίας 72/462/ΕΟΚ, επιτρέπει τη διαπίστωση ή την υπόνοια υπάρξεως μιας από τις επιζωοτικές ασθένειες που περιλαμβάνονται στον πίνακα ο οποίος ευρίσκεται στο παράρτημα της αποφάσεως αυτής.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 26 Ιουλίου 1978.

Labels: 0
3
17
6